Diari Oficial de la Generalitat Valenciana


Sumari del DOGV 6044, del 26-06-2009 (2009/7479)

RESOLUCIÓ de 17 de juny de 2009, de la Direcció General d'Administració Autonòmica, per la qual s'adjudiquen destinacions als aspirants que han superat les proves selectives de les convocatòries 109/2004 i 110/2004.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6044

Data del DOGV
:   26-06-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/7479


Data del document
:   17-06-2009

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 17 de juny de 2009, de la Direcció General d'Administració Autonòmica, per la qual s'adjudiquen destinacions als aspirants que han superat les proves selectives de les convocatòries 109/2004 i 110/2004. [2009/7479]
Per ordres de 19 de juny de 2006, de la Conselleria de Justícia, Interior i Administracions Públiques (DOCV número 5297, de 7 de juliol de 2006), es convoquen proves selectives d'accés al grup B, sector administració especial, ATS/Diplomat Universitari en Infermeria, corresponents a l'oferta d'ocupació pública de 2004 de la Generalitat, convocatòries 109/2004, accés lliure, 110/2004, discapacitats, i 111/2004, promoció interna.
Per resolucions de l'1 de juliol de 2008, del conseller de Justícia i Administracions Públiques (DOCV número 5800, de 7 de juliol de 2008) es fan públiques les relacions d'aspirants que han superat les proves selectives de les convocatòries 109/2004 i 110/2004, i se'ls emplaça per a la presentació de documentació. Així mateix, per Resolució de l'1 de juliol de 2008, publicada el mateix dia, es declara deserta la Convocatòria 111/2004, de promoció interna.
Per Resolució de 21 de maig de 2009, de la Direcció General d'Administració Autonòmica (DOCV número 6020, de 25 de maig de 2009), es convoca els aspirants seleccionats per a l'elecció de destinació, per tal de complir amb el que disposa l'article 9.1 de la Llei de Funció Pública Valenciana.
En acte únic celebrat el passat dia 3 de juny de 2009, a la seu de la Conselleria d'Educació a València, es procedeix a l'elecció de destinació per part del personal que va superar els processos selectius esmentats.
En virtut d'això, i en exercici de les competències atribuïdes per l'article 13 del Decret 122/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, resolc:
Primer
Adjudicar, amb destinació definitiva, al personal que va superar les proves selectives d'accés al grup B, sector administració especial, ATS/Diplomat Universitari en Infermeria, convocatòries 109/2004 i 110/2004, els llocs de treball que s'especifiquen en l'annex I, llocs de gestió sanitària; de conformitat amb el que preveu l'article 1 del Decret 71/1989, de 15 de maig, sobre Regulació dels Òrgans de Gestió de Personal de la Conselleria de Sanitat i òrgans dependents, i annex II, llocs de gestió per la Direcció General d'Administració Autonòmica, de la Conselleria de Justícia i Administracions Públiques.
Segon. Cessaments i presa de possessió
Presa de Possessió.
L'acte de presa de possessió tindrà lloc el dia 1 de juliol de 2009, a les 10.00 hores, segons la província en què hagen obtingut destinació i el departament que gestiona els llocs adjudicats, i a les seus següents:
Llocs de l'annex I.
a) Alacant: Centre de Salut Pública d'Alacant, plaça d'Espanya, 6, 03136.
b) Castelló: Centre de Salut Pública de Castelló, carrer del Mar, 12, 12968.
c) València:
- Servei de Gestió de Personal de la Direcció General de Recursos Humans de la Conselleria de Sanitat, carrer Misser Mascó, 31, 46434: adjudicataris dels llocs de treball números 47051 i 47761.
- Departament de Personal de l'Hospital Clínic Universitari de València, avinguda Blasco Ibáñez, 17, 46498: adjudicatari del lloc de treball número 45888.
Llocs de l'annex II.
a) Alacant: Direcció Territorial de la Conselleria de Justícia i Administracions Públiques, rambla Méndez Núñez, 41 (Torre Generalitat), 03143.
b) Castelló: Direcció Territorial de la Conselleria de Justícia i Administracions Públiques, carrer Major, 78, 12784.
c) València: Conselleria de Justícia i Administracions Públiques, Direcció General d'Administració Autonòmica, Servei de Provisió de Llocs, carrer Miquelet, 5, 2n, 46628.
No obstant això i de conformitat amb el que disposa l'article 25.3 del Decret 33/1999, de 9 de març, pel qual s'aprova el Reglament de Selecció i Provisió de Llocs de Treball del personal comprés en l'àmbit d'aplicació de la Llei de la Funció Pública Valenciana, l'esmentat personal disposa d'un mes de termini, que finalitzarà el 31 de juliol de 2009, per a prendre possessió de la seu destinació. Si es fera ús del dit termini, durant el mateix no es meritarà cap retribució.
Cessaments
1. Els qui han de prendre possessió del lloc de treball adjudicat en virtut del que disposa la present Resolució, cessaran d'ofici el dia 30 de juny de 2009 en el lloc que, si fa al cas, exercisquen.
2. Així mateix, els qui es troben exercint amb destinació provisional, o de mode interí, algun dels llocs de treball adjudicats, cessaran d'ofici el dia 30 de juny de 2009. No obstant això, si el nou titular del lloc comunica amb suficient antelació i per escrit a la unitat de personal de la Conselleria a l'estiga adscrit el lloc de treball adjudicat, i dins del termini possessori, en què formalitzarà la presa de possessió, qui exercisca el dit lloc provisional o interinament podrà ser cessat d'ofici en la data immediata anterior al dia de l'efectiva presa de possessió del nou titular.
3. No es produirà el cessament del personal que ocupe lloc, bé amb destinació provisional o com a funcionari interí, en el supòsit de no formalitzar l'adjudicatari la presa de possessió.
Tercer
La present Resolució posa fi a la via administrativa. I d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com amb els articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, les persones interessades poden interposar recurs de reposició, amb caràcter potestatiu, davant de l'òrgan que l'ha dictada, en el termini d'un mes, comptador des de l'endemà de la seua publicació. Alternativament, si no es recorre en reposició, pot interposar-se recurs contenciós administratiu davant del Jutjat Contenciós Administratiu de la ciutat de València, en el termini de dos mesos, comptadors des del dia següent de la publicació de la present Resolució.
València, 17 de juny de 2009.- El director general d'Administració Autonòmica: Pedro Javier García Ribot.